2011-2012 YILLARDA TOShKENT VILOYATI OHANGARON TUMANINI IJTIMOIY-IQTISODIY RIVOJLANTIRISh VA AHOLI TURMUSh DARAJASINI OShIRIShGA DOIR KOMPLEKS ChORA-TADBIRLAR DASTURI TO‘G‘RISIDA

Toshkent viloyati Ohangaron tumanining iqtisodiy salohiyatini, ishlab chiqarish va ijtimoiy infratuzilmasini yanada rivojlantirish, yer, suv va mehnat resurslaridan samarali va oqilona foydalanish, kichik biznes va xususiy tadbirkorlikni rivojlantirish, yangi ish o‘rinlari tashkil etish hamda aholi daromadlarini oshirish maqsadida Vazirlar Mahkamasi qaror qiladi:
 1. O‘zbekiston Respublikasi Oliy Majlisi Qonunchilik palatasining “Toshkent viloyatining Ohangaron shahri va Ohangaron tumani hududlarini birlashtirish hamda Ohangaron shahrini tuman bo‘ysunuvidagi shaharlar turkumiga kiritish to‘g‘risida” 2010-yil 30-noyabrdagi 219-II-sonli va O‘zbekiston Respublikasi Oliy Majlisi Senatining “Toshkent viloyatining Ohangaron shahri va Ohangaron tumani hududlarini birlashtirish hamda Ohangaron shahrini tuman bo‘ysunuvidagi shaharlar turkumiga kiritish to‘g‘risida” 2010-yil 4-dekabrdagi 137-II-sonli qarorlariga asosan Ohangaron shahar va Ohangaron tumani hududi birlashganligi hamda Ohangaron tumanining ma’muriy markazi Ohangaron shahri etib belgilanganligi ma’lumot uchun qabul qilinsin.
 2. 2011-2012-yillarda Toshkent viloyatining Ohangaron tumanini ijtimoiy-iqtisodiy rivojlantirish va aholi turmush darajasini oshirishga doir kompleks chora-tadbirlar dasturi (keyingi o‘rinlarda Dastur deb ataladi) 1-ilovaga* muvofiq tasdiqlansin.
 Dasturning asosiy yo‘nalishlari etib quyidagilar belgilansin:
 ijtimoiy-iqtisodiy jihatdan yanada rivojlantirish, aholini ish bilan ta’minlash darajasi va farovonligini oshirish;
 tijorat banklari tomonidan moliyaviy qo‘llab-quvvatlash hisobiga kichik biznes va xususiy tadbirkorlikni rivojlantirish;
 sanoat mahsulotlari ishlab chiqarish hajmlarini ko‘paytirish, yangi ishlab chiqarish quvvatlarini tashkil etish hamda mavjud quvvatlardan samarali foydalanish, shu jumladan yangi zamonaviy qurilish va pardozlash materiallari, xalq iste’moli mollari va farmatsevtika mahsulotlarini ishlab chiqarish;
 mavjud foydali qazilmalar konlarini o‘zlashtirish natijasida yangi ishlab chiqarish quvvatlarini tashkil etish va tabiiy resurslardan samarali foydalanish; 
 Toshkent-Andijon avtomagistral yo‘li atrofida infratuzilmani va servis xizmati ko‘rsatishni rivojlantirish;
 qishloq xo‘jaligi mahsulotlari yetishtirishni ko‘paytirish, meva-sabzavot mahsulotlari yetishtirishda zamonaviy agrosanoat texnologiyalarini amaliyotga tatbiq etish hisobiga yer maydonlaridan foydalanishni kengaytirish;
 ishlab chiqarish va ijtimoiy infratuzilmani rivojlantirish, aholini ichimlik suv, elektr energiyasi va tabiiy gaz bilan ta’minlash hamda boshqa ijtimoiy-maishiy xizmatlar ko‘rsatish darajasini yaxshilash. 
 3. Dasturga kiritilgan loyihalarning amalga oshirilishini ta’minlash bo‘yicha 2-ilovaga* muvofiq tarkibda Muvofiqlashtiruvchi ishchi guruh tashkil etilsin. 
 4. Muvofiqlashtiruvchi ishchi guruhga davlat va xo‘jalik boshqaruvi organlari, tijorat banklari, mahalliy davlat hokimiyati organlarining Dasturda nazarda tutilgan tadbirlarni amalga oshirish bilan bog‘liq faoliyatini muvofiqlashtirish vazifasi yuklansin.
 5. Dasturni amalga oshirish uchun mas’ul bo‘lgan Toshkent viloyati va Ohangaron tumani hokimliklari, vazirliklar, idoralar, xo‘jalik birlashmalari, tijorat banklari:
 belgilangan chora-tadbirlar Dasturda nazarda tutilgan parametrlar va muddatlarga muvofiq to‘liq bajarilishini ta’minlasinlar;
 barcha yo‘nalishlar bo‘yicha Dastur parametrlari bajarilishi yuzasidan har oyda monitoring olib borsinlar, ularni hal etish bo‘yicha zarur bo‘lgan tezkor va qat’iy chora-tadbirlarni amalga oshirsinlar;
 har chorakda Muvofiqlashtiruvchi ishchi guruhga Dasturning bajarilishi to‘g‘risida axborot taqdim etsinlar.
 6. Toshkent viloyati va Ohangaron tumani hokimliklari loyihalar tashabbuskorlariga zarur yer uchastkalari va turar joy bo‘lmagan obyektlarni ajratishda, shuningdek biznesni tashkil etish uchun zarur bo‘lgan ro‘yxatdan o‘tkazish tartibotlarini amalga oshirishda har tomonlama ko‘maklashsinlar. 
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari G‘.I. Ibragimov va Toshkent viloyati hokimi R.Q. Xolmatov zimmasiga yuklansin.